ร้านนี้ search เจอทุกครั้งที่ผ่านเข้ามาในเขตจังหวัดระยอง ใน wongnai ก็มีรีวิวเยอะมาก ครั้งนี้ได้โอกาสเหมาะ เลยขอแวะสักที

สถานที่ตั้งอยู่แถวเขาแหลมหญ้า เข้าประตูรั้ว "ตำนานป่า" จะรู้สึกว่าเราหลุดเข้ามาในเมืองๆ หนึ่งที่มีป่าดิบชื้นเต็มพื้นที่ ตัวร้านอาหารอยู่เข้ามาลึกพอสมควร แต่ตลอดทางเดินมีแต่ต้นไม้เขียวขจี ร่มรื่น เพลินเพลินจนลืมหงุดหงิดทีเดียว

วันนี้มากันห้าคน เลยสั่งอาหารมาหลายอย่าง เฉลี่ยคนละอย่าง ประกอบด้วย 1)แกงหมูชะมวง 2) ห่อหมกมะพร้าวอ่อน 3) ยำปลาดุกฟู๊ฟู 4) ไข่เจียวหมูสับ และ 5) ปลาช่อนแป๊ะซะ ซึ่งปลาตัวใหญ่มากกกกก อาหารทุกอย่างจานใหญ่ แต่รสชาติติดจะหวานไปหน่อย ทานแล้วไม่รู้สึกจัดจาน แม้จะหน้าตาดีทุกจานก็ตาม เลยขอหักคะแนนสักดาวเถอะ

อ้อ!! ร้านนี้ราคาอาหารยังไม่รวม service charge 10%. และ vat 7% นะคะ

ทานเสร็จเช็คบิลออกมาราคา 1,320 บาท ถือว่าไม่แพงมาก ราคาเหมาะสมกับปริมาณอาหาร หากปรับรสชาติให้หวานน้อยลงอีก จะเริ่ดมาก

ด้วยบรรยากาศที่ดี อาหารจานใหญ่ และราคาไม่แพงมาก ร้าน "ตำนานป่า" จึงเป็นอีกทางเลือกหนึ่งที่น่าสนใจหากอยากจะแวะทานอาหารที่ จ. ระยองค่ะ